Kåre Quist har sat sit hjem i Rungsted til salg – se det her | Søndagsavisen
Kåre Quist har sat sit hjem i Rungsted til salg – se det her
20. jun 2019 Boliga.dk
En af landets helt store nyhedspersonligheder Kåre Quist har kastet sig over et nyt stort projekt, da tv-værten og fruen, Tine, har sendt deres hjem i Rungsted i Nordsjælland på markedet.
Værten for TV Avisen har fundet et nyt hjem og sat det gamle til salg.
Boliga.dk skriver, at huset koster 7.450.000 kroner og er til salg hos liebhavermæglerkæden Ivan Eltoft Nielsen, der i deres salgsmateriale beskriver adressen som “160 veldisponerede kvadratmeter som gennemgående fremtræder i rigtig god stand”.
Boliga.dk har kontaktet mæglerkæden Ivan Eltoft Nielsen, der ikke har nogle kommentarer.
Ifølge billedbladet.dk sælger parret dog ejendommen, da de har fundet et nyt ”drømmehus” ned til vandet i nabobyen Vedbæk.
Stor rabat: Kendt komiker har solgt sin lejlighed i København
Går Kåre Quists ejendomshandel nogenlunde som gennemsnittet, har den 48-årige nyhedsvært, der har en fortid som chefredaktør på Urban og som journalist på blandt andet Berlingske og Ekstra Bladet, knap fire måneder til at pakke flyttekasserne.
Den gennemsnitlige salgstid for de huse, der blev solgt i Hørsholm Kommune i årets første kvartal, lyder nemlig på 110 dage. Officielt er huset registeret som en ejerlejlighed, hvilket ifølge salgsmaterialet sikrer en lav ejerudgift.
Se flere billeder af Kåre Quists Rungsted-hjem på boliga.dk.